**189/2021. (X.28.) Kgy. számú határozat**

Szombathely Megyei Jogú Város Közgyűlése a „Javaslat a helyi közösségi közlekedéssel kapcsolatos döntések meghozatalára” című előterjesztést megtárgyalta, és az alábbi döntéseket hozza:

1. A Közgyűlés az előterjesztés 1. mellékletében foglalt menetrend módosítási javaslatot – 2022. január 1. napjával történő üzemkezdettől – elfogadja azzal a módosítással, hogy szabadnapokon a Minerva lakóparkból induló 6A járat indulási időpontja a menetrendben 22.23 óráról 21.10 órára változik. A munkanapokon Újperint, Erkel Ferenc utcától induló 6-os járat indulási időpontja a menetrendben 21.30 óráról 22.00 órára változik.
2. A Közgyűlés elvi támogatását adja a Vépi út, Zanati út – Vásártér utca közötti szakaszán menetrend szerinti hivatásforgalmat ellátó járatok közlekedtetéséhez azzal a feltétellel, hogy az iSi Automotive Hungary Kft. vállalja – kérésének megfelelően – a járat indításból adódó többletköltség finanszírozását.
3. A Közgyűlés felhatalmazza a Városstratégiai, Idegenforgalmi és Sport Bizottságot, valamint a Gazdasági és Jogi Bizottságot a 2. pontban foglalt hivatásforgalmat ellátó járat működtetéséhez szükséges szerződéses konstrukció és annak alapján a menetrendmódosítás kizárólag e körben történő jóváhagyására.
4. A Közgyűlés úgy dönt, hogy a menetrend módosítás bevezetését követő fél év tapasztalatai alapján kerüljön felülvizsgálatra a menetrend. Felkéri a polgármestert, ennek eredményeként tegyen előterjesztést arra, hogy szükséges-e egy újabb menetrend módosítás 2022. szeptember 1. napjával történő bevezetése.
5. A Közgyűlés felkéri a Blaguss Agora Hungary Kft.-t, hogy a menetrend módosítással kapcsolatos – Közszolgáltatási Szerződésben vállalt és meghatározott – feladatairól gondoskodjon.
6. A Közgyűlés felhatalmazza a Polgármestert a Közszolgáltatási Szerződés jelen határozatnak megfelelő módosításához szükséges intézkedések megtételére.

**Felelős:** Dr. Nemény András, polgármester

Horváth Soma, alpolgármester

 Bokányi Adrienn, a Gazdasági és Jogi Bizottság elnöke

Tóth Kálmán, a Városstratégiai, Idegenforgalmi és Sport Bizottság elnöke

 Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési és Városfejlesztési Osztály vezetője)

**Határidő:** 1-2. pont: 2021. december 31.

 3. pont: 2021. november 31.

 4. pont: 2022. szeptember 1.

 5-6. pont: 2021. december 31.